Raudonės liepa

Raudonės liepa – išskirtinis medis, augantis Jurbarko rajone, Raudonės miestelyje. Tai sena mažalapė liepa, turinti septynis kamienus. Ji auga Raudonės pilies parke, 40 m į rytus nuo pilies, šalia sovietinę ideologiją išreiškiančio paminklo Antrajame pasauliniame kare žuvusiems Raudonosios armijos kariams.

 Legenda 

Raudonės liepoje tarp dviejų jos kamienų maždaug 3 m aukštyje yra įaugęs metalinis strypas. Pasak legendos, ant to strypo buvę mirtinai užplakti 7 baudžiauninkai, ir liepa skilusi į 7 kamienus.

 Duomenys 

 Rūšis: mažalapė liepa (Tilia cordata Mill.)
 Aukštis: 31,0 m
 Kamieno apimtis (1,3 m aukštyje): 6,2 m
 Projekcijos plotas: 220 m²
 Amžius: ~400 m.
 Laja kiaušiniška, 20 m aukščio, 19 m pločio.Saugomų teritorijų valstybės kadastras 

 Metų medis 

2018 m. Lietuvos arboristikos centras paskelbė septynkamienę Raudonės liepą Lietuvos metų medžiu. Rinkimams liepą pasiūlė Panemunių regioninio parko direkcija. Išrinktas Lietuvos metų medis, juo tapo liepa Šis vardas leidžia dalyvauti sekančių metų Europos metų medžio konkurse.

 Galerija 

 Šaltiniai 

Kategorija:Lietuvos gamtos paveldo objektai
Kategorija:Jurbarko rajono paveldas